ÚS MEDI AMBIENT 


Juli Ochoa 


Sovint, quan se'ns pregunta quin és l'arbre més alt del nos- 

tre poble, a gairebé tots ens ve a la memòria el prou conegut 
pi de Can Candeler, aquell magnífic exemplar de pi pinyer (Pinus 
pinea) que, segurament, tots hem pogut veure i admirar més 
d'un cop. 


Ara bé, Si ens aturem a mirar-lo, ben aviat ens adonarem que el 
famós pi de Can Candeler no ocupa, ni de bon tros, aquest lloc 
preeminent que generalment li és atorgat inconscientment, i és 
que com bé diu la coneguda dita: eels uns s'emporten la fama 
i els altres carden la llana:. 


Existeix un rànquing contrastat dels majors arbres que es po- 
den trobar al nostre terme, en què aquest famós pi només 
ocupa un poc gloriós sisè lloc, ja que per davant seu es poden 
comptabilitzar altres cinc arbres que el superen amb escreix pel 
que fa a l'alçada. 

alts de Sant Just 


De tots ells, el que ocupa la primera posició és el superb pi 
blanc de la Font d'en Merlès, un altíssim pi blanc (Pinus hale- 
pensis) que, amb els seus 37 metres d'alt, eclipsa completa- 
ment els comparativament modestos 25 metres que fa el pi de 
Can Candeler, traient-li uns ben respectables 12 metres d'avan- 
tatge. Es tracta d'un magnífic exemplar situat en ple bosc, a 
molt poca distància de la modernament arranjada Font de la 
Xima, a no gaire distància de Can Merlès. 


És un arbre més aviat esvelt, amb una soca que tot just fa 2,58 
metres de perímetre i una capçada que fa un diàmetre de 16,2 
metres. És la seva alçada (de 37 metres IIII) la que situa aquest 
gegant local en el primer lloc de la classificació. 


No obstant això, podem assegurar que tot i ser un exemplar 
digne de ser admirat, aquest sentir no és compartit, de segur, 
per una gran part del nombrós públic que acostuma a passar 
pel seu costat sense adonar-se de la seva monumental presèn- 
cia. El fet que estigui situat en un pendent, i amb una trajectòria 


més aviat inclinada, fa que aquest estupend arbre no arribi a 
lluir tant com podria, a la qual cosa caldria afegir també una 
certa manca de perspectiva que necessàriament es té pel fet 
de trobar-nos enmig d'un bosc relativament dens. 


L'eucaliptus del torrent d'en Biosca, el segon de 
la llista 


Per darrere del monumental pi blanc de la Font d'en Merlès 
podem trobar l'eucaliptus del torrent d'en Biosca, que li va al 
darrere en alçada, tot i que la diferència entre l'un i l'altre és ben 
minsa. 


Una curta passejada fins al torrent d'en Biosca ens permet atan- 
sar-nos a admirar aquest altre gegant santjustenc. Es tracta 
d'un superb exemplar d'eucaliptus (Eucaliptus globulus) que 
mostra als quatre vents les seves espectaculars dimensions: 36 
metres d'alt, per 16,/0 metres de diàmetre de la capçada i 2, /2 
metres de perímetre de la soca. 


Aquest també monumental arbre santjustenc el podem trobar 
gairebé al bell mig de la llera del torrent, en un punt on el dens 
i embardissat canyar que l'envolta impedeix qualsevol aproxi- 
mació més o menys còmoda al seu propi peu. 


Els que els segueixen 


Per darrere d'aquests dos gegants, encara continua la llista dels 
gegants arboris locals. En ordre descendent són: 


3. L'eucaliptus del torrent d'en Biosca, el segon en alçada 

- El pi blanc de la Font del Caçador, amb 31 metres, ocuparia 
el tercer lloc. 


- El pi blanc de les Fatjones, de 26 metres, el quart. 
- El roure de la Font d'en Merlès, també de 26 metres, el cinquè. 


l per acabar de moment amb aquesta relació, trobaríem ocu- 
pant el sisè lloc el prou conegut pi pinyer de Can Candeler, amb 
l'esment del qual començava el present escrit. 


El nostre Pi de les Tres Branques santjustenc: Un cas 
a part 


Hi ha arbres que tot i tenir unes dimensions normals o fins i tot 
modestes, s'han arribat a fer famosos per la seva especial con- 
figuració. Tal és el cas del famós pi del Pla de Campllong, a 
Castellar del Riu (Berguedà), caracteritzat per tres branques 
que surten simètricament d'una única soca, la qual cosa li con- 
fereix una especial simbologia. 


Ara bé, no és pas l'únic que presenta tan original característica, 
i Si ens entretenim a anar buscant per la nostra geografia, en 
trobarem un munt de pins anàlegs, ben seguri Sense anar gai- 
re lluny, a la nostra vall, per exemple, també podem trobar un 
bon exemplar de pi que ens ofereix aquesta peculiar caracte- 
rística, sense que tinguem constància que fins ara això li hagi 
valgut cap mena d'especial consideració. 


Com us deia al començament, els uns s'emporten la fama i els 
altres carden la llana. € 


I Da es Zsns 


4. L'autor, al costat del Pi de les Tres Branques santjustenc 

